Turnaj štyroch krajín 2025

**Turnaj štyroch krajín 2025** () je hokejový turnaj, ktorý sa uskutoční 13. – 21. februára 2025 v Montreale v Bell Center a v Bostone v TD Garden. Turnaj organizuje NHL a teda predstavia sa na ňom iba hráči z tejto súťaže. Zápas hviezd NHL bude nahradený práve týmto turnajom. Na turnaji sa predstaví Kanada, USA, Fínsko, Švédsko. Každý tím si zahrá proti každému v základnej časti po ktorej nasleduje jednozápasové finále do ktorého sa dostanú najvyššie nasadené tímy po základnej časti.

## Pozadie turnaja
Turnaj 4 národov oznámil na tlačovej konferencii na Zápase hviezd NHL 2024 2. februára 2024 komisár NHL Gary Bettman.  Na tlačovej konferencii sa zúčastnil aj výkonný riaditeľ Hráčskej asociácie NHL (NHLPA) Marty Walsh a štyria hráči NHL: Connor McDavid (za Kanadu), Sebastian Aho (za Fínsko), Elias Pettersson (za Švédsko) a Auston Matthews (za USA).

Bettman na tlačovej konferencii oznámil plány účasti NHL na medzinárodných turnajoch „best-on-best“ v nasledujúcich rokoch. V roku 2025 sa hráči zúčastnia Turnaja 4 národov, turnaja medzi hráčmi NHL reprezentujúcimi Kanadu, Fínsko, Švédsko a Spojené štáty. Turnaj 4 národov sa uskutoční namiesto Zápasu hviezd NHL v roku 2025. Bettman uviedol, že hráči NHL budú hrať na Zimných olympijských hrách 2026 a 2030 po tom, čo im nebolo umožnené hrať na Zimných olympijských hrách 2018 a 2022. Bettman tiež uviedol, že liga bude hostiť ďalšie Svetové poháre v hokeji v rokoch 2028 a 2032, pričom posledný ročník sa konal v roku 2016.

V čase vyhlásenia turnaja boli všetky zúčastnené tímy vysoko hodnotené podľa rebríčka IIHF: Kanada (1), Fínsko (2), Spojené štáty americké (4), Švédsko (6). Nemecko, hoci bolo na piatom mieste, nemalo dostatok hráčov z NHL na vytvorenie súpisky. Hoci mali dostatok hráčov z NHL na vytvorenie súpisky, Rusko a Česko – na treťom a ôsmom mieste – neboli zahrnuté do turnaja.  Rusko nebolo zaradené do turnaja z dôvodu prebiehajúcej invázie na Ukrajinu. Český útočník David Pastrňák označil vynechanie Česka za "obrovské sklamanie", hoci uviedol, že chápe, že na organizáciu turnaja je obmedzený čas. V prvých správach o formáte turnaja novinár Greg Wyshynski napísal, že súťaž nemôže byť považovaná za „best-on-best“ kvôli vynechaniu hráčov z iných krajín.

V sezóne 23/24 by celý tím z NHL vyskladalo iba 6 krajín (Kanada, USA, Švédsko, Rusko, Fínsko, Česko)  

## Formát
Pred turnajom sa uskutočnia dva tréningové dni, 10. a 11. februára. Od 12. do 20. februára sa odohrá celkovo sedem zápasov. Turnaj sa uskutoční systémom každý s každým, pričom tímy získajú tri body za víťazstvo v riadnom poriadku, dva body za víťazstvo v predĺžení alebo rozstrele, jeden bod za prehru v predĺžení alebo nájazde a nula bodov za prehru v riadnom poradí. Každý tím odohrá tri zápasy a dva tímy s najvyšším počtom bodov postúpia do jednozápasového finále.

Zápasy sa budú hrať na klziskách veľkosti NHL podľa pravidiel NHL. Pri zápasoch v základnej skupine sa predĺženie uskutoční v 10-minútovej tretine 3 proti 3 s náhlou smrťou, po ktorej bude nasledovať rozstrel v troch kolách. Vo finále sa predĺženie uskutoční v 20-minútových intervaloch 5 na 5 s náhlou smrťou.

## Súpisky tímov
Každý tím pozostáva z 23 hráčov: 20 korčuliarov (útočníci a obrancovia) a 3 brankári. Hráčov vyberajú ich príslušné riadiace orgány. Turnaj je obmedzený na hráčov, ktorí majú zmluvu NHL v sezóne 2024/2025. Pretože NHL nemá dohodu s IIHF o Turnaj štyroch krajín, turnaj nemôže zahŕňať hráčov mimo NHL.

### Kanada
V apríli 2024 bolo oznámené, že Don Sweeney bol menovaný generálnym manažérom kanadského tímu a Jim Nill jeho asistentom.   25. júna bol Jon Cooper vymenovaný za hlavného trénera Kanady pre turnaj 4 krajín 2025 a Zimné olympijské hry 2026. Rick Tocchet, Bruce Cassidy a Peter DeBoer sa pridajú k Cooperovi ako asistenti trénera pre Turnaj 4 krajín 2025. 4. decembra 2024 bola zverejnená celá súpiska pre Kanadu. 26. januára 2025 sa obranca Alex Pietrangelo odhlásil z turnaja; jeho náhradníkom sa 9. februára 2025 stal Drew Doughty. 30. januára 2025 vymenoval kanadský tím Sidneyho Crosbyho za kapitána svojho tímu; jeho asistentmi budú Cale Makar a Connor McDavid.

### Fínsko
Generálnym manažérom tímu bol menovaný Jere Lehtinen, jeho asistentmi boli menovaní Mikko Koivu a Jarmo Kekalainen. Hlavným trénerom bol menovaný Antti Pennanen, jeho asistentom bol menovaný Tuomo Ruutu. Celá súpiska hráčov bola oznámená 4. decembra 2024. Aleksander Barkov vymenovaný za kapitána tímu Fínsko, za asistentov kapitána boli vymenovaní Sebastian Aho, Mikael Granlund a Mikko Rantanen. Dňa 30. januára boli z kádra kvôli zraneniu vyradení obrancovia Miro Heiskanen a Jani Hakanpaa, nahradení boli Urhom Vaakanainenom a Henrim Jokiharjuom.

### Švédsko
Generálnym manažérom tímu bude Anders Lundberg. Hlavným trénerom bol menovaný Sam Hallam, jeho asistentom bude Daniel Alfredsson. Celá súpiska hráčov bola oznámená dňa 4. decembra 2024. 29. januára 2025 bol kvôli zraneniu vyradený z kádra brankár Jacob Markström, nahradený bol Samuelom Erssonom. O päť dní neskôr bol opäť kvôli zraneniu vyradený útočník William Karlsson, nahradil ho Rickard Rakell. Kapitánom tímu bol menovaný Victor Hedman, jeho asistentmi budú Mattias Ekholm, Erik Karlsson a William Nylander.

### USA
Vo februári 2024 bol generálnym manažérom tímu menovaný Bill Guerin. V máji bol hlavným trénerom menovaný Mike Sullivan, jeho asistenmi budú John Hynes, John Tortorella a David Quinn. Celá súpiska hráčov bola oznámená dňa 4. decembra 2024. Kapitánom tímu bol menovaný Auston Matthews, jeho asistentmi budú Charlie McAvoy a Matthew Tkachuk.

## Dejiská
Liga pôvodne neoznámila dejiská turnaja, ale uviedla, že budú dve, jedno v Kanade a jedno v Spojených štátoch. Liga 8. júna potvrdila, že dejiskom budú Bell Center v Montreale a TD Garden v Bostone  po mesiacoch správ z rôznych mediálnych zdrojov.

## Základná skupina

### Tabuľka

|}

### Zápasy
Všetky časy sú *v Stredoeurópskom čase ([[Stredoeurópsky čas|SEČ]]).*

## Finále

## Štatistiky

### Kanadské bodovanie
*Poradie podľa počtu bodov.*

### Najlepší brankári
*V tabuľke sú všetci brankári ktorý sa dostali do hry.*

## Referencie

Kategória:Ľadový hokej v USA
Kategória:Ľadový hokej v Kanade
Kategória:National Hockey League
Kategória:2025 v Kanade
Kategória:2025 v USA
Kategória:Športové podujatia v Montreale
Kategória:Športové podujatia v Bostone